Fostul premier precizează că dialogul prezentat de Cioroianu este real, însă acesta reprezintă „doar un mic fragment dintr-un proces de decizie prin care am trecut în guvernul pe care l-am condus în care am căutat o soluție pentru a putea depune dosarul la UNESCO fără a afecta alte instituții ale statului român în arbitrajul internațional pe acest subiect”.„Acel dialog a avut loc într-un moment în care eu știam că dosarul poate fi depus doar cu decizie a guvernului. Într-adevăr, mai multe ministere aveau rețineri serioase din punctul lor de vedere legat de decizia depunerii acelui dosar. Personal, intenția mea de a depune dosarul era clară dar ca prim ministru aveam nevoie de o soluție care să țină cont de poziția tuturor ministerelor cheie, data fiind cererea celor de la ministerul culturii de a avea o decizie asumată a întregului guvern pentru a depune acest dosar la UNESCO. După câteva săptămâni de întâlniri interne și de discuții cu juriștii din echipă pentru a identifica o soluție, am aflat că dosarul poate fi depus la UNESCO fără a avea nevoie de o decizie formală a guvernului întrucât instituția autorizată să reprezinte statul român în acest domeniu era ministrul culturii. Așa încât Ministerul Culturii a depus direct acel dosar la UNESCO având toate meritele pregătirii și depunerii. Dosarul a fost depus având și un cuvânt de însoțire semnat de mine. Am ținut să fac aceste precizări ca să fie clar care a fost și este poziția mea față de acest dosar. Un lucru este clar: dosarul a fost asumat și depus la UNESCO în perioada în care noi eram la guvernare și a fost blocat la nominalizare în perioada guvernelor conduse de PSD-ALDE”, a declarat Ciolos. Reacția fostului premier vine după ce ambasadorul României la UNESCO afirmă că a observat „lipsă de voință politică” la ultimele patru guverne - Cioloș, Grindeanu, Tudose și Dăncilă - cu care a lucrat în privința includerii Roșiei Montane în patrimoniul UNESCO. A cesta a relatat, într-o dezbatere organizată în cadrul Festivalului de Film şi Istorii Râşnov 2018, o discuție cu premierul Dacian Cioloș, care l-a întrebat dacă dosarul mai poate fi retras odată depus. La 5 minute după discuție, Cioloș l-ar fi sunat din nou pentru a-i transmite să nu mai depună dosarul.Care ar fi fost dialogul purtat cu Dacian Cioloș, relatat de Cioroianu:Cioloș: Dl. ambasador, ce ziceți, dacă îl mai depunem îl mai putem retrage?Cioroianu: Da, îl putem retrage oricând, îl putem retrage până în primăvara anului 2018Cioloș: Uitați există o serie de opinii, divergențe la nivelul guvernului, nu știm ce să facem, să-l depunem, să nu îl depunem?Cioroianu: Sfatul meu ar fi să îl depunem, dacă intervine vreo piedică de ordin juridic la procesul...Cioloș: Deci îl putem retrage?Cioroianu: Da, îl putem retrage până în ultima clipă.Adrian Cioroianu a afirmat că, „la 5 minute" după discuție, a sunat din nou telefonul, de la secretariatul premierului, fiind întrebat dacă mai poate vorbi cu Cioloș. „Dl. Cioroianu, uitați, am avut discuții cu mai mulți miniștri, nu-l depunem. Dl. prim ministru, cum ziceți”, a relatat ambasadorul României la UNESCO.